AUCT ขาขึ้นต่อเนื่อง! พุ่งอีก8% รับผลงานครึ่งปีหลังโตเด่น-โบรกฯแนะซื้ออัพเป้า 14 บ.
AUCT ขาขึ้นต่อเนื่อง! พุ่งอีก8% รับผลงานครึ่งปีหลังโตเด่น-โบรกฯแนะซื้ออัพเป้า 14 บ.
AUCT ขาขึ้นต่อเนื่อง! พุ่งอีก8% รับผลงานครึ่งปีหลังโตเด่น-โบรกฯแนะซื้ออัพเป้า 14 บ.
8 ก.ย. 2563

ผู้สื่อข่าวรายงานว่า ราคาหุ้น บริษัท สหการประมูล จำกัด (มหาชน) หรือ AUCT ณ เวลา 11.08 น. อยู่ที่ระดับ 13.10 บาท บวก 1.00 บาท หรือ 8.26% สูงสุดที่ระดับ 13.40 บาท ต่ำสุดที่ระดับ 12.90 บาท ด้วยมูลค่าการซื้อขาย 87.69 ล้านบาท ราคาหุ้นปรับตัวแรงในรอบ 4 ปี 10 เดือน โดยนับตั้งแต่ราคาหุ้นอยู่ที่ระดับ 13.30 บาท เมื่อวันที่ 26 ต.ค.2558

บล.คันทรี่ กรุ๊ป ระบุในบทวิเคราะห์ แนะนำ “ซื้อ” AUCT ปรับราคาเป้าหมายเป็น 14 บาท จากเดิม 9.6 บาท เพื่อเป็นการสะท้อนการปรับขึ้นค่าบริการการประมูล โดยบริษัทได้ปรับขึ้น 12.5% มีผลตั้งแต่ 15 ส.ค.63
สำหรับผลประกอบการคาดครึ่งหลังปีนี้จะเห็นการเติบโตเด่นจากช่วงเดียวกันเมื่อปีก่อน จากการปรับขึ้นค่าบริการ และจำนวนรถเข้าประมูลที่จะเพิ่มขึ้นต่อเนื่องตามทิศทาง NPL ที่ยังเป็นขาขึ้น ขณะเดียวกันปรับประมาณการกำไรปี 2563 ขึ้นเป็น 339 ล้านบาท (จากเดิม 264 ล้านบาท) และปรับกำไรปี 64 ขึ้นเป็น 385 ล้านบาท (จากเดิม 264 ล้านบาท)